Zambezi

Zambezi je rieka v Afrike. Preteká Zambiou, Angolou a Mozambikom a tvorí severnú hranicu Zimbabwe, Namíbie a Botswany. Je  dlhá. Povodie má rozlohu . Je štvrtou najdlhšou africkou riekou a najdlhšou riekou, ktorá vteká do Indického oceánu. Ležia na nej Viktóriine vodopády. Pozoruhodné je, že na jej dlhom toku je postavených len päť mostov (z toho jeden pre chodcov).

 Priebeh toku 
Pramení na rozvodnej rovine s riekou Kongo v Zambii v nadmorskej výške  (podľa iných zdrojov ). Na hornom toku preteká po rovine Barotse a má neveľký spád (v dĺžke  klesá priemerne o 0,2 až 1 meter na kilometer). Vo vzdialenosti  pod ústím rieky Luanginga sa nachádza séria riečnych prahov a vodopádov, medzi ktorými je najvýznamnejší vodopád Ngonye. Potom opäť preteká plochou a silno bažinatou rovinou Sesheke. Vo vzdialenosti  pod ústím rieky Linyanti sa nachádzajú obrovské Viktóriine vodopády. Pod nimi bola vybudovaná priehrada Kariba (). Medzi mestami Zumbo a Šikon sa dolina rieky rozširuje a pod druhým menovaným mestom sa opäť spád zväčšuje a nachádzajú sa tu pereje Kebrabasa. Na dolnom toku tečie rieka v 5 až  širokom koryte. Pod ústím rieky Shire vteká do Mozambickej nížiny. Ústi do Mozambického prielivu deltou, ktorá je dlhá .

 Prítoky 
 sprava – Lungwebungu, Luanginga, Linyanti (na hornom toku Cuando), Munyati, Luenha,
 v niektorých rokoch je povodie Zambezi spojené s povodím rieky Okavango (Cubango),
 zľava – Kabompo, Luena, Kafue, Luangwa, Shire (pritekajúca z jazera Malawi).

 Vodný režim 
Zdroj vody je prevažne dažďový. Charakteristický je veľký prietok v lete, ktorý veľakrát pretrváva až do jesene. Vzostup hladiny začína v decembri, maximálnej úrovne rieka dosahuje v marci a v apríli a potom hladina klesá. V priebehu roku sa priemerný mesačný prietok mení viac než desaťkrát. Priemerný prietok v ústí činí /s. Množstvo unášaných pevných častíc za rok dosahuje 100 Mt.

 Využitie 
Vodná doprava je sťažená množstvom riečnych prahov a veľkým sezónnym kolísaním prietoku. Je možná len na oddelených izolovaných úsekoch prevažne na území Zambie. Na jedinom splavnom ramene delty leží prístav Shinde. Na rieke boli vybudované dve veľké priehrady Kariba na hraniciach Zambie a Zimbabwe a Cahora Bassa v Mozambiku. V celom povodí je rozvinuté rybárstvo. Na zavlažovanie je využívaná len v menšej miere.

 Galéria 

 Iné projekty 

 Externé odkazy 
 Information and a map of the Zambezi's watershed  - 
 Map of the Zambezi River basin at Water Resources eAtlas  - 
 Zambezi River Authority - 
 The Zambezi Society - 
 Map of Africa's river basins  - 

Kategória:Rieky v Zambii
Kategória:Rieky v Angole
Kategória:Rieky v Namíbii
Kategória:Rieky v Botswane
Kategória:Rieky v Zimbabwe
Kategória:Rieky v Mozambiku